open-index/open-wikipedia-markdown huggingface dataset:
Ruutanan seisake

**Ruutanan seisake** oli rautatieliikennepaikka Ruutanan kylässä Kangasalla.

Ruutanassa pysähtyivät ennen myös Tampereelta Orivedelle ja Haapamäelle liikennöineet henkilöjunat, joiden avulla Ruutana kasvoi merkittäväksi taajamaksi. Ruutanan seisake avattiin Tampere–Haapamäki-radan ja Kangasalta Teiskoon menevän maantien risteyksessä vuonna 1907. Paikalle siirrettiin liikennepaikkarakennus Kirkkonummen Tolsasta vuonna 1933. Rakennus korvattiin uudella vuonna 1954. Tavaraliikenne Ruutanan seisakkeella lopetettiin vuonna 1968 ja liikennepaikka muutettiin miehittämättömäksi vuonna 1972. Liikennepaikkarakennus myytiin huutokaupalla purettavaksi vuonna 1971. Pysähdykset lopetettiin vuonna 1990. Aika ajoin on esiintynyt toiveita palauttaa henkilöjunapysähdys Ruutanaan, viimeksi Dm12-kiskobussien tullessa liikenteeseen Tampereen ja Haapamäen välille, Tampereen pikaraitiotiekeskustelun yhteydessä sekä Tampereen seudun lähijunaliikenteen käynnistyessä.

## Lähteet
Monnin junaonnettomuus

**Monnin junaonnettomuus** tapahtui Riihimäen ja Hyvinkään välisellä rataosuudella 7. helmikuuta 1966, kun Tampereelta Pasilaan matkalla ollut dieselkäyttöinen tavarajuna nro 1062 törmäsi samaan suuntaan matkalla olleeseen tavarajunaan nro 2301. Onnettomuuspaikka on lähellä nykyistä Hyvinkään Pohjoista kehätietä, tienro 143 siitä pohjoiseen päin. Noin kello 2.30 sattuneessa onnettomuudessa kuoli tavarajunan nro 1062 kuljettaja, junan koneapulainen sai vain vähäisiä vammoja. Junien, yhteensä 25 vaunua, kyydissä oli muun muuassa paperimassaa, halkoja, muuntajia, koneita ja traktoreita, nämä kaikki levisivät särkyneinä pitkin rataa ja sen peinnarta. Onnettomuuden materiaalivahingoiksi on arvioitu miljoonia markkoja. Tarkempaa syytä onnettomuudelle ei ole saatu selvitetyksi, muun muuassa kun öiseen tapahtumaan ei ole silminnäkijöitä.

## Lähteet
Keuruun paloasema

**Keuruun paloasema** toimii Keuruun kaupungissa osoitteessa Tervantie 13. Se toimii Keski-Suomen pelastuslaitoksen alaisuudessa. Paloaseman omistaa Keuruun kaupunki. Paloasemalla on 3–4 hengen välitön lähtövalmius arkisin virka-aikana. Lisäksi Keuruulla toimii myös sopimuspalokunta, Keuruun Kaupungin VPK ry. Keski-Suomen hyvinvointialueen ensihoito ylläpitää yhtä hoitotason ensihoidon yksikköä ympärivuorokautisesti sekä yhtä perustason ensihoitoyksikköä arkisin kello 13–21 Keuruulla.

Keuruulla sijaitsee myös kaksi muuta paloasemaa, Haapamäen ja Pihlajaveden paloasemat.    

## Lähteet

## Aiheesta muualla

* Keski-Suomen pelastuslaitos (verkkosivut)
Timmermansorden

**Timmermansorden** (ruots.) on järjestö, joka alkujaan oli kirvesmiesten veljeskunta. Se syntyi 1500-luvulla Englannissa, josta se sittemmin muutti Ranskaan, Hollantiin ja Saksaan. Se perustettiin Ruotsissa 1760. Sillä oli Tukholmassa hospitaali, jossa hoidettiin sodassa ja rakennustöissä haavoittuneita ja raajarikkoutuneita, jotka sen lisäksi olivat niin köyhiä, etteivät voineet itse pitää huolta itsestään.

Järjestön syntyyn liittyy tarinoita, joiden todenperäisyydestä ei ole tietoa. Joka tapauksessa kyse on edelleen vaikuttavasta vapaamuurarityyppisestä salaseurasta. 

Järjestö on toiminut myös Suomessa.

## Lähteet

## Aiheesta muualla
Henri Alamikkotervo

**Henri Alamikkotervo** (s. 6. tammikuuta 2001 Tervola) on suomalainen futsalpelaaja, joka edustaa kaudella 2023–2024 Espanjan toiseksi korkeimmalla sarjatasolla pelaavaa Bisontes Castellón -joukkuetta. Vasenjalkaisen Alamikkotervon pelipaikka on laitapelaaja ja hän kuuluu myös Suomen futsalmaajoukkueeseen.

Tervolan Palloseuran kasvatti Alamikkotervo pelasi ensimmäiset ottelunsa Futsal-Liigassa kaudella 2019–2020 Tornion Palloveikkojen riveissä. Kaudeksi 2021–2022 hän siirtyi pelaamaan espoolaiseen Golden Futsal Teamiin, jossa hän saavutti Futsal-Liigan hopeaa heti ensimmäisellä kaudellaan. Syksyllä 2023 Alamikkotervo siirtyi Espanjan toiseksi korkeimmalle sarjatasolle Bisontes Castellóniin.

Suomen futsalmaajoukkueessa Alamikkotervo pelasi ensimmäiset ottelunsa 18-vuotiaana syksyllä 2019 Nordic Futsal Cupissa Turussa. Hän oli mukana myös Suomen historian ensimmäisissä arvokisoissa, vuoden 2022 EM-kilpailuissa Alankomaissa, jossa hän pelasi neljässä ottelussa onnistuen kahdesti maalinteossa Italiaa vastaan.

Vuoden 2023 Captain's Ball -gaalassa Alamikkotervo palkittiin vuoden futsalpelaajana.

## Lähteet
UCI World Tour 2024

**UCI World Tour 2024** oli neljästoista kausi, jolloin maantiepyöräilyn miesten korkeimman kategorian kilpailut kuuluivat UCI World Tour -sarjaan. Sarja muodostui 20 yhden päivän kilpailusta ja 15 etappikilpailusta. Kausi alkoi Tour Down Underilla tammikuun puolivälin jälkeen ja päättyi Tour of Guangxi -kilpailuun lokakuussa.

Tadej Pogačar voitti kauden aikana eniten World Tour -kilpailuja, kaikkiaan seitsemän. Slovenialaispyöräilijät voittivat yhteensä kymmenen kilpailua.

## Kilpailut
Lähde: Pro Cycling Stats

## WorldTeam -joukkueet 2024
Seuraavat tallit kuuluivat UCI World Tour -tasolle 2024:

## Lähteet
Jämsän paloasema

**Jämsän paloasema** toimii osoitteessa Esankatu 6 Jämsässä. Se toimii Keski-Suomen pelastuslaitoksen alaisuudessa.  

Paloasemalla työskentelee 15 vakituista työntekijää, joista 11 on pelastajia ja neljä esimiehiä. Jatkuvassa valmiudessa on yksi esimies ja kolme pelastajaa. Autohallissa on sammutusauto, raivausauto ja säiliöauto sekä pienempää kalustoa. Lisäksi paloasemalla toimii sopimuspalokunta. Keski-Suomen hyvinvointialueen ensihoito ylläpitää Jämsässä kahta hoitotason ensihoitoyksikköä ympärivuorokautisesti. 

Paloaseman laajentaminen on myös suunnittelussa. Paloaseman omistaa Jämsän kaupunki. Kaupunki on varannut talousarvioissaan vuosille 2024–2025 yhteensä 3,1 miljoonaa euroa paloaseman peruskorjaamiseen ellei kiinteistö siirry pois kaupungin omistuksesta. Keski-Suomen hyvinvointialueen aluehallitus päätti marraskuussa 2024 peruskorjata ja laajentaa paloasemaa 3,1 miljoonalla eurolla. Työ tehdään vuoden 2025 aikana  ja toiminta uudistetuissa tiloissa alkaa tammikuussa 2026. Paloaseman pinta-ala on nyt 1 388 kerrosneliötä ja laajennusosan pinta-ala on 487 kerrosneliötä.

Jämsässä on myös muita paloasemia Hallissa, Jämsänkoskella, Koskenpäässä ja Länkipohjassa.   

## Lähteet

## Aiheesta muualla
* Keski-Suomen pelastuslaitos (verkkosivut)
KF Kosova

**KF Kosova** on turkulainen urheiluseura, joka on erikoistunut futsaliin. Seuran edustusjoukkue pelaa kaudella 2025–2026 Suomen korkeimmalla sarjatasolla Futsal-Liigassa, jonne se nousi tuoksi kaudeksi. Seuran päävalmentajana toimii kaudella 2025–2026 Ferati Alban.

KF Kosova on perustettu vuonna 2005 osana albaaniyhdistys Burkhamin kotouttamistoimintaa. Kaikki seuran jäsenet ovatkin kosovolaisia, jotka puhuvat äidinkielenään albaniaa.

## Lähteet
Norden (Ostfriesland)

**Norden** on kaupunki Saksan luoteisimmassa osassa. Se kuuluu Ala-Saksin osavaltioon ja historialliseen Norderlandin alueeseen. Nordenin ja sen ympäristön merkittäviä elinkeinoja ovat matkailu ja maatalous.

## Maantiede
Norden sijaitsee Pohjois-Saksan alangolla Itä-Friisian luoteisosassa. Se rajautuu lännessä Pohjanmereen. Etäisyys Bremenistä on noin 125 kilometriä luoteeseen ja Hampurista noin 190 kilometriä länteen.

## Historia
Khaukit ja saksit asuttivat nykyisen Nordenin seutua, kunnes 500-luvulta alkaen alueelle vaelsi lännestä friisejä. Alkoi kehittyä pieniä markkinapaikkoja, joista yksi oli Norden. Ensimmäinen asiakirjamaininta paikkakunnasta on huhtikuulta 1255. Vuonna 1531 Balthasar von Esensin joukot tuhosivat useita rakennuksia, mukaan lukien Andreaksen kirkon. 1600-luvun lopulla urkujenrakentajamestari Arp Schnitger rakensi Ludgerin kirkkoon barokkiurut, jotka tulivat laajalti tunnetuiksi. Vuonna 1744 Fredrik Suuri alisti Itä-Friisian Preussin vallan alle, Norden hyötyi tilanteesta taloudellisesti. Vuoden 1815 jälkeen kaupunki kuului Hannoverin kuningaskuntaan ja vuodesta 1866 jälleen Preussiin. Norden kytkettiin rautatieverkkoon 1883.

Kristalliyönä marraskuussa 1938 kansallissosialistit polttivat Nordenin keskustassa sijainneen synagogan. Toisesta maailmansodasta kaupunki selvisi melko pienin vaurioin. Sodan jälkeen alue kuului brittien valtapiiriin ja sinne tulvi pakolaisia idästä. Demokratia palautettiin ja Itä-Friisiasta tuli osa uutta Ala-Saksin osavaltiota. 1960-luvun lopulla aloitettiin vanhankaupungin saneeraus ja seuraavan vuosikymmenen alussa Nordeniin liitettiin lukuisia ympäristön maalaiskuntia. Nordenia ympäröinyt maalaiskunta Sandbauerschaft oli liitetty kaupunkiin jo 1919.

Nordenin historiallisesti arvokkaaseen rakennuskantaan kuuluu muun muassa kirkko Ludgerikirche, jonka historia alkaa 1200-luvulta. Kirkko sijaitsee keskellä kaupunkia.

## Talous ja liikenne
Suurin osa Nordenin työvoimasta toimii matkailun ja muiden palvelualojen parissa. Nordenin rautatieasema, Bahnhof Norden, sijaitsee noin kuuden kilometrin päässä kahdesta Norddeichin rautatieasemasta. Norddeich sijaitsee aivan Pohjanmeren rannalla.

## Viitteet

## Aiheesta muualla
*Norden, Ala-Saksi, Saksa — Sunrise, Sunset, and Daylength
Eternal Sunshine

**Eternal Sunshine** on yhdysvaltalaisen laulaja-lauluntekijän Ariana Granden seitsemäs studioalbumi, joka julkaistiin 8. maaliskuuta 2024. Vuoden 2023 joulukuussa Grande jakoi sarjan kuvia ja videoleikkeitä äänitysstudioista. 17. tammikuuta 2024 Grande ilmoitti, että albumi julkaistaisiin maaliskuussa. Albumin ovat kirjoittaneet ja tuottaneet muun muassa Grande, Max Martin, Ilya Salmanzadeh ja Oscar Görres.

Albumi on nimetty vuonna 2004 ilmestyneen romanttisen draamaelokuvan *[[Tahraton mieli]]* mukaan. Albumi käsitteli haavoittuvuutta että viihdettä, Granden henkilökohtaisten elämänkokemustensa innoittamana. Musiikkikriitikot ylistivät albumia Granden laulusuorituksesta ja aiheen emotionaalisesta haavoittuvuudesta.

Albumin ensimmäinen single "Yes, And?" julkaistiin 12. tammikuuta 2024, joka debytoi Billboard Hot 100 -listan kärjessä. Toinen single "We Can't Be Friends (Wait for Your Love)" julkaistiin samanaikaisesti albumin kanssa.

## Kappaleet

## Eternal Sunshine Deluxe: Brighter Days Ahead

**Eternal Sunshine Deluxe: Brighter Days Ahead** on uudelleenjulkaisu albumista *Eternal Sunshine*sta. Se julkaistiin 28. maaliskuuta 2025 Republic Recordsin kautta, noin vuosi alkuperäisen albumin julkaisun jälkeen.

Samanaikaisesti uudelleenjulkaisun ilmestymisen kanssa Grande julkaisi lyhytelokuvan *Brighter Days Ahead* hänen YouTube-kanavalla. Christian Breslauerin ja Granden käsikirjoittama ja ohjaama lyhytelokuva sijoittuu 70 vuotta *“We Can’t Be Friends (Wait for Your Love)”* -musiikkivideon tapahtumien jälkeen. Elokuvassa kuullaan kolme kappaletta alkuperäiseltä albumilta ja kolme uudelleenjulkaisun lisäkappaleista.

Ensimmäiset 13 kappaletta vastaavat Eternal Sunshinen tavallisen version kappalelistausta:

## Lähteet
Hans Hauser

**Hans Hauser** (3. lokakuuta 1911 – 1974) oli itävaltalainen alppihiihtäjä.

Hauser osallistui vuoden 1932 maailmanmestaruuskilpailuihin Cortina d’Ampezzossa. Hän sijoittui alppiyhdistetyssä toiseksi, pujottelussa kolmanneksi ja syöksylaskussa neljänneksi. Seuraavan vuoden MM-kilpailuissa Innsbruckissa Hauser sai syöksylaskussa pronssia.

Hauser oli naimisissa tunnetun mafiakuriiri Virginia Hillin kanssa.

## Lähteet
Guamin kuvernööri

**Guamin kuvernööri** (, ) on Guamin territorion ylintä toimeenpanovaltaa käyttävä poliitikko. Kuvernööri valitaan neljän vuoden välein järjestettävässä suorassa kansanvaalissa. Sama henkilö voidaan valita korkeintaan kahdeksi peräkkäiseksi kaudeksi.

Ensimmäisenä vaaleilla valittuna kuvernöörinä toimi Carlos Camacho, joka aloitti virassaan vuonna 1970. Tätä ennen Camacho oli toiminut samassa virassa, johon hänet nimitettiin vuotta aikaisemmin. Nykyisenä kuvernöörinä toimii Lou Leon Guerrero, joka valittiin virkaan vuonna 2018. Hän on myös ensimmäinen nainen virassa.

Kuvernöörin pätevyysvaatimuksia säätelee vuonna 1968 säädetty Elective Governor Acts -laki. Sen mukaan Guamin kuvernööriksi valittavan henkilön tulee täyttää seuraavat ehdot:

* äänioikeutettu Guamilla
* Yhdysvaltain kansalainen
* väh. 30-vuotias
* on asunut territorion alueella väh. 5 vuotta ennen vaaleja.

## Luettelo kuvernööreistä

Lähde:

## Lähteet
Khan Yunisin pakolaisleiri

**Khan Yunisin pakolaisleiri** on palestiinalaisten pakolaisten pakolaisleiri Gazan kaistan Khan Yunisin kaupungissa. UNRWAn mukaan vuonna 2023 leirillä oli 88&nbsp;854 rekisteröityä pakolaista.

## Maantiede
Khan Yunisin pakolaisleiri sijaitsee Gazan kaistalla Khan Yunisin kaupungin länsipuolella ja Rafahin kaupungin pohjoispuolella. Matkaa Välimeren rannikkoon on muutama kilometri. Kokoa leirillä on 1,27&nbsp;km2.

## Historia
Khan Yunisin pakolaisleiri perustettiin vuoden 1948 Israelin itsenäisyyssodan jälkeen palestiinalaisille pakolaisille pääasiassa nykyisen Beerseban alueelta. Leirille muodostui hyvin tiheää asutusta, mikä on johtanut ongelmiin esimerkiksi yhteisöllisten tilojen tai ulkoilutilojen puutteesta. Ongelmana on ollut myös leirin vesihuolto. Israelin miehitettyä alueen Suezin kriisin aikana vuonna 1956 Khan Yunisin kaupungissa ja pakolaisleirillä toteutettiin verisiä kostotoimia paikallisia siviilejä vastaan.

Vuoden 2023 Gazan sodan seurauksena leirille saapui suuri määrä pakolaisia muualta Gazasta.

## Väestö
UNRWAn mukaan vuonna 2023 leirillä oli 88&nbsp;854 rekisteröityä pakolaista, joskin luku sisältää vain virallisesti rekisteröidyt pakolaiset. Leiri on hyvin tiheään asutettu.

## Lähteet
Sven Senteler

**Sven Senteler** (s. 11. elokuuta 1992 Zürich, Sveitsi) on sveitsiläinen jääkiekkoilija. Hänen pelipaikkansa on keskushyökkääjä tai vasen laitahyökkääjä ja hän laukoo vasemmalta. Senteler edustaa Sveitsin NLA-liigassa pelaavaa EV Zugia.

Senteler on edustanut EV Zugia kaudesta 2015–2016 lähtien ja hänellä on sopimus joukkueen kanssa kauden 2025–2026 loppuun saakka. Hän on edustanut NLA:ssa myös ZSC Lionsin joukkuetta kahden kauden ajan. Senteler on urallaan voittanut kolme NLA:n mestaruutta. Senteler on pelannut 366 NLA:n runkosarjan ottelua. Näissä otteluissa hän on tehnyt 83 maalia ja 75 syöttöä eli 158 tehopistettä. Senteler on pelannut 102 NLA:n pudotuspelien ottelua. Näissä otteluissa hän on tehnyt seitsemän maalia ja 15 syöttöä eli 22 tehopistettä.  Uran tilastot päivitetty 18. tammikuuta 2024.

Senteler kuului Sveitsin joukkueeseen Suomen ja Latvian MM-kilpailuissa 2023. 

## Lähteet
Otto Mikkonen

**Otto Antero Mikkonen** (s. 23. lokakuuta 1949 Kuhmo) on suomalainen diplomi-insinööri ja eläköitynyt yritysjohtaja, joka on saanut teollisuusneuvoksen arvonimen.

Otto Mikkonen syntyi Erkki Aukusti Mikkosen ja Martta Johanna Kilpeläisen perheeseen. Hän avioitui 1971 Eila Tellervo Malisen kanssa. Mikkonen tuli ylioppilaaksi Kuhmon yhteislukiosta 1968 ja valmistui diplomi-insinööriksi Teknillisestä korkeakoulusta 1974. Hän oli Oy Kiteen Puhos Ab:n tuoteinsinööri 1974–1975 ja käyttöpäällikkö 1976–1983, Oy Wilhelm Schauman Ab:n teknillinen johtaja 1983–1985, Pellos-Puhos Oy:n paikallisjohtaja 1985–1986 ja Kirjapaino Oy Maakunnan, vuodesta 1993 KM-Yhtymä Oy, toimitusjohtaja 1986–2006. Mikkosella on ollut myös useita liike-elämän ja muita asiantuntija- ja luottamustehtäviä, kuten SOK:n hallintoneuvoston puheenjohtajuus 2002–2013. Teollisuusneuvoksen arvonimen hän sai 2005. 

## Lähteet
Ala-Siikajärvi (Kuopio)

**Ala-Siikajärvi** on Säyneisen alueella, entisen Juankosken kunnan alueella sijaitseva kylä. Ala-Siikajärvi sijaitsee lähellä Salmenpellon kylää. Ala-Siikajärven asukkaista suurin osa asuu omistusasunnossa ja muutama prosentti asunnoista on vuokra-asuntoja. Kylän asukkaiden keski-ikä on noin 50 vuotta. Alueen asukasluku on 538 ja kylän pinta-ala on 15 km2. 

## Lähteet
Eeva Primmer

**Eeva Maria Primmer** (o.s. **Anttila**; s. 1971) on suomalainen maatalous- ja metsätieteiden tohtori, ympäristöpolitiikan dosentti ja Suomen ympäristökeskuksen tutkimusjohtaja.

Primmer väitteli maa- ja metsätaloustieteiden alalta Helsingin yliopistossa, jossa hänellä on ollut ympäristöpolitiikan dosentuuri vuodesta 2015. 
Primmer aloitti vuonna 2017 Sykessä, 2019 alkaen tutkimusjohtajana. 

Primmer on ollut vuodesta 2017 alkaen YK:n ympäristöohjelman alaisen kansainvälisen luonnonvarapaneelin (UN-IRP) jäsen. Syksyllä 2023 hänet valittiin IPBES-paneelin hallitukseen. Primmer kuuluu myös Alternetin neuvostoon sekä Metsäneuvostoon.  

Primmer on julkaissut n. 60 vertaisarvioitua tieteellistä artikkelia, 50 muuta artikkelia ja 7 kirjaa.

Eeva Primmerin puoliso on vuodesta 1997 ollut professori Craig Primmer.

## Lähteet

## Aiheesta muualla
* Eeva Primmerin ORCID-profiili
* Eeva Primmerin Google Scholar-profiili
* [Eeva Primmeristä Syken uusi tutkimusjohtaja](https://www.syke.fi/fi-FI/Tutkimus__kehittaminen/Eeva_Primmerista_SYKEn_uusi_tutkimusjoht(48927)). 7.1.2019, Suomen ympäristökeskus.
Siviiliansioiden ritarikunta (Tšad)

**Siviiliansioiden ritarikunta** () on tšadilainen ritarikunta, joka perustettiin 14. elokuuta 1963. Sitä myönnetään tunnustuksena sellaisille henkilöille, jotka ovat ansioituneet valtion palveluksessa. Nimitykset ja ylennykset tehdään kerran vuodessa, 28. marraskuuta, joka on Tšadin kansallispäivä.

Kunnianosoitusta jaetaan kolmessa luokassa:

*  komentaja
*  upseeri
*  ritari

## Lähteet
Gävlen valtiopäivät (1792)

**Gävlen valtiopäivät** oli Ruotsin säätyvaltiopäivien istuntokausi, joka avattiin Gävlessä 23. tammikuuta 1792 ja joka päättyi 24. helmikuuta 1792. Istuntokausi kesti 32 päivää.

Säädyt kutsuttiin koolle ensisijaisesti taloudellisten asioiden ratkaisemiseksi. Valtiopäivät olivat kuningas Kustaa III:n viimeiset ennen hänen murhaansa.

## Valtiopäiväesitykset
Valtiopäiväiväkaupungiksi valittiin maakuntakaupunki, sillä Kustaa III toivoi voivansa estävänsä joitakin epäsuotuisia aatelisia saapumasta valtiopäiville. Tarkoitusta varten hän erikseen kielsi kaikkia niitä sukuja saapumasta, jotka eivät edustaneet klaanisukujen johtajia. Heiltä kiellettiin parlamentaarinen valta, elleivät he saaneet erityistä lupaa kuninkaalta.

Valtiopäiväkutsu aiheutti paljon huolta. Pelättiin, että kuningas aikoi aloittaa uuden sodan iskeäkseen Ranskaan Ranskan vallakumouksen aikana. Hänen huhuttiin myös suunnittelevan uutta vallankaappausta täydellisen itsevaltiuden anastamiseksi.

Valtiopäivät sujuivat rauhallisesti. Aatelin muodostama oppositio oli valtiopäivillä näkyvässä asemassa, mutta aatelittomat säädyt olivat kuningasmielisiä. Säädyt suostuivat ottamaan vastattavakseen 8,5 miljoonaa riikintaaleria uutta valtionvelkaa ja sitoutuivat maksamaan yhtä suuria suostuntaveroja kuin vuoden 1789 valtiopäivillä. Aatelittomat säädyt esittivät Kustaa III:lle erityisen kiitoksen yhdistys- ja vakuuskirjan antamisesta, mitä kuningas piti suurena tunnustuksena.

## Valtiopäivien puhemiehet
Kustaa III valitsi seuraavat neljän maakuntaparlamentin muodostavat säätyjen puhemiehet:

* aatelisto: Eric Ruuth, valtiopäivien maamarsalkka
* papisto: Uno von Troil, arkkipiispa
* porvaristo: Anders Lidberg, Tukholman kaupunginvaltuutettu
* talonpoikaisto: Anders Andersson, maanviljelijä
## Katso myös
* Ruotsin säätyvaltiopäivät
* Valtiopäivämies
## Lähteet
Sean Durkin

**Timothy Sean Durkin** (s. 9. joulukuuta 1981) on kanadalais-yhdysvaltalainen elokuvaohjaaja, -käsikirjoittaja ja -tuottaja. Hänen ensimmäinen kokopitkä elokuva, psykologinen trilleri *[[Martha Marcy May Marlene]]* sai maailmanensi-iltansa vuonna 2011 Sundancen elokuvajuhlilla, missä hänet palkittiin ohjaajapalkinnolla. Hänen myöhempiä ohjaustöitään ovat draamaelokuva *[[The Nest]]* (2020) ja Von Erichin showpainiperheestä kertova *[[The Iron Claw]]* (2023).

Durkin on ohjannut myös neliosaisen draamasarjan *[[Southcliffen tragedia]]* (2013).

## Lähteet

## Aiheesta muualla
*
Rohtobalsami

**Rohtobalsami** (*Myroxylon balsamum*) on hernekasvien (Fabaceae) heimoon kuuluva kasvilaji. Se on trooppinen puulaji, joka kasvaa luontaisena Keski- ja Etelä-Amerikassa. Lajista on erotettu kaksi muunnosta: tolurohtobalsami (*Myroxylon balsamum* var. *balsamum*) ja perunrohtobalsami (*Myroxylon balsamum* var. *pereirae*).

Rohtobalsami on 34 metriä korkeaksi kasvava puulaji. Sen runko voi kasvaa noin metrin paksuiseksi ja rungon kuori on yleensä harmaa tai paikoin kellertävä. Lehdet ovat monilehdykkäisiä, ja lehdykät ovat 6–9 cm pitkiä ja 3–4 cm leveitä. Kukat ovat valkeita ja niissä on viisi terälehteä. Hedelminä olevat palot ovat siivellisiä, 8–13 cm pitkiä ja noin 2,5 cm leveitä. Kussakin palossa on yksi siemen palon kärjessä. Siemenet leviävät tuulten mukana. Brasiliassa laji kukkii heinä–syyskuussa ja siemenet kypsyvät loka–marraskuussa.

Rohtobalsami kasvaa alueilla, joilla vuotuinen keskilämpötila on 27–32°C ja vuotuinen sadanta 1350–4030 mm. Kasvupaikan maaperän tulisi olla hieman hapan. Lajia tavataan korkeimmillaan 700 metrin korkeudella merenpinnasta. Rohtobalsami kasvaa luontaisena Meksikossa, El Salvadorissa, Panamassa, Kolumbiassa, Venezuelassa, Perussa, Brasiliassa ja Argentiinassa. Vieraslajina sitä tavataan ainakin Intiassa ja Yhdysvalloissa.

Rohtobalsamia voidaan käyttää moniin eri tarkoituksiin, ja siitä saadaan puutavaraa sekä lateksimaista nestettä. Rohtobalsamista sahattua puutavaraa käytetään lattia- ja sisustusmateriaalina, huonekaluihin ja ratapölkkyihin. Tolurohtobalsamista saatavaa lateksimaista nestettä kutsutaan tolubalsamiksi ja perunrohtobalsamista saatavaa vastaavaa ainetta perunbalsamiksi. Kumpaakin näistä aineista voidaan käyttää makuaineena nestemäisissä yskänlääkkeissä, juomissa, jäätelöissä ja purukumeissa. Tolubalsami ja perunbalsami sisältävät noin 60 % bentsyylisinnamaattia, joka on haihtuva öljy, ja jota käytetään parfyymeissä, saippuoissa ja muussa kosmetiikassa sekä leivonnaisissa. Lisäksi rohtobalsamin siemeniä käytetään latinalaisessa Amerikassa suositun alkoholijuoman aguardienten mausteena.

## Lähteet

## Aiheesta muualla
* JSTOR Global Plants: ''Myroxylon balsamum'' 
* UniProt: Taxonomy – ''Myroxylon balsamum'' 
* Global Biodiversity Information Facility (GBIF): ''Myroxylon balsamum''
ALK-Abelló

**ALK-Abelló A/S** on tanskalainen terveydenhoitoalan yritys. Yritys on yksi maailman johtavista yrityksistä allergian ehkäisyssä, diagnosoinnissa ja immunoterapiassa.

Yhtiön suurin osakkeenomistaja on Lundbeckfonden, jolla on 40,3 prosentin osuus ja 67 prosenttia äänistä. Lundbeckfonden on myös lääkeyhtiö H. Lundbeckin ja Falckin enemmistöosakas.

## Katso myös
* Luettelo Kööpenhaminan pörssissä noteeratuista yhtiöistä

## Lähteet
Maurice Ronet

**Maurice Ronet** (oik. Maurice Julien Marie Robinet; 13. huhtikuuta 1927 Nizza, Ranska – 14. maaliskuuta 1983 Pariisi, Ranska) oli ranskalainen näyttelijä.

## Yksityiselämä

Ronet oli Charlie Chaplinin tyttären Josephine Chaplinin avopuoliso.

## Filmografia

## Lähteet
Ohjus (elokuva)

**Ohjus** on Miia Tervon ohjaama ja käsikirjoittama suomalainen draamakomediaelokuva, joka tuli ensi-iltaan helmikuussa 2024.

Elokuva perustuu 1980-luvun ohjusselkkaukseen Suomen Lapissa. Neuvostoliittolainen maaliohjus eksyi 28. joulukuuta 1984 Barentsinmereltä Suomen puolelle ja syöksyi Inarijärveen. Ohjus löydettiin tammikuussa 1985 ja sen nostamista seurasi koko kansainvälinen media ja maailma.

Elokuvan pääosassa on Oona Airola. Hänen esittämänsä yksinhuoltaja Niina päätyy paikallisen sanomalehden toimittajaksi ja törmää mahdolliseen jymyuutiseen kylässä, jossa ei koskaan tapahdu mitään.

Elokuvan tuotti Elokuvayhtiö Komeetta ja sen levitti elokuvateattereihin SF Studios.

Airola voitti roolistaan parhaan näyttelijän palkinnon Göteborgin elokuvafestivaaleilla.

## Arvosteluja
*  Maija Kääntä, Kulttuuritoimitus
*  Jouni Vikman, Episodi
*  Tero Kartastenpää, Helsingin Sanomat
*  Riia Pakkanen, Iltalehti
*  Emmi Koivumäki, Film-o-holic
*  Jussi U. Pellonpää, Forssan lehti
*  Toni Keränen, Seiska
*  Päivi Valotie, Turun Sanomat
*  Rolf Bamberg, Demokraatti
*  Jussi Virratvuori, Karjalainen

## Lähteet

## Aiheesta muualla
* Elokuvan traileri YouTubessa
* Yle: Muisti: Inarin ohjuskriisi.
Ylä-Siikajärvi (Kuopio)

**Ylä-Siikajärvi** on kylä Säyneisen alueella, entisen Juankosken alueella. Kylä sijaitsee Jokitien varrella, joka erkanee Puntintiestä.

## Lähteet
Sebestyén Tinódi

**Sebestyén Tinódi** (k. n. 1557) oli unkarilainen trubaduuri, tunnettu myös nimellä **Lantos** ("Luutunsoittaja"). Hän syntyi 1500-luvun alkupuolella, opiskeli latinakoulussa, haavoittui pahasti taistelussa turkkilaisia vastaan.

Tinódi toimi muun muassa Budan linnan puolustajan Bálint Törökin (1502–1550) sihteerinä, vaelteli sen jälkeen ympäri maata hoveissa, linnoissa ja taistelutantereilla, rohkaisi maamiehiään laulullaan ja soitollaan sekä kehotti heitä yksimielisyyteen. Perheellistyttyään hän asettui 1548 vakinaisesti asumaan Kassaan. Missä vain sattui tärkeitä sotaisia tai valtiollisia tapahtumia, Tinódi oli läsnä saadakseen niistä tietoja ja ikuistaakseen ne runomuotoisissa "aikakirjoissaan", joita hän esitti laulaen ja soittaen ja julkaisikin useimmat nuotein varustettuina 1554 Kolozsvárissa nimellä *Cronica*. Runollisina tuotteina ne ovat heikkoja, asiallisen luotettavuutensa vuoksi niiden historiallinen arvo sitä vastoin on suuri. Áron Szilády julkaisi kaikki Tinódin teokset selityksin varustettuina (*Régi Magyar Költők Tára*. III).

Sebestyén Tinódin tekstejä on teoksessa *[[Unkarin lyyra]]*.

## Lähteet

## Aiheesta muualla
The Bricklayer

**The Bricklayer** on vuonna 2024 ensi-iltansa saanut yhdysvaltalainen toimintaelokuva, jonka on ohjannut suomalainen Renny Harlin sekä käsikirjoittaneet Hanna Weg ja Matt Johnson. Se perustuu Paul Lindsayn samannimiseen romaaniin, joka julkaistiin vuonna 2010. Pääosia esittävät Aaron Eckhart, Nina Dobrev, Tim Blake Nelson, Ilfenesh Hadera ja Clifton Collins Jr..

*The Bricklayer* sai Yhdysvaltain-ensi-iltansa 5. tammikuuta 2024.

## Näyttelijät

## Lähteet

## Aiheesta muualla
*
Stormbringers

**Stormbringers** on suomalaisen metalliyhtyeen Before the Dawnin kahdeksas studioalbumi. Se julkaistiin vuonna 2023 levymerkillä Napalm Records.

Albumi ylsi Suomen virallisen listan sijalle 11.

## Kappaleet
#
#
#
#
#
#
#
#
#

## Kokoonpano
;Yhtye
* Tuomas Saukkonen – rummut, kitara, tuottaja
* Paavo Laapotti – laulu
* Juho Räihä – kitara, tuottaja, äänittäjä, miksaus, masterointi
* Pyry Hanski – basso

;Tuotanto
* Saku Moilanen – kosketinsoittimet, äänittäjä, miksaus
* Nikos Stavridakis – grafiikka & layout
* Teppo Ristola – valokuvat

## Arvostelut
* Kaaoszine: 
* Soundi: 

## Lähteet

## Aiheesta muualla
* 
*
Taborin taistelu

**Taborin taistelu** oli ranskalaisten ja osmanien joukkojen välillä käyty taistelu 16. huhtikuuta 1799 Ranskan vallankumoussotien aikana. Napoléon oli vallattuaan Egyptin edennyt Syyriaan ja piiritti Akkoa. Selustaa uhkasi saapuva osmanien armeija. Jean-Baptiste Kléber johti ranskalaisia lähellä Taborinvuorta käydyssä taistelussa, joka päättyi ranskalaisten voittoon.

## Tausta

Taborinvuori on kukkula Jisreelin tasangolla nykyisessä Israelissa. Taistelu käytiin vuoren viereisellä tasangolla. Taborin taistelun aikaan vuonna 1799 aluetta hallitsi Osmanien valtakunta. 

Napoléon oli vallannut nopeasti ranskalaisineen joukkoineen Egyptin vuonna 1798. Abukirin taistelu ja laivaston menetys jätti hänet kuitenkin eristyneeksi emämaa Ranskasta. Häntä uhkasi nyt osmanien ja brittien yhteinen hyökkäys Egyptiin. Napoleon päätti kohdata osmaniarmeijan tuhotakseen sen ennen mahdollista kaksoisarmeijan saapumista Egyptiin. Vuonna 1799 hän aloitti sotaretken Egyptistä Osmanien valtakunnan hallitsemaan Syyriaan, kohdaten osmanien paikallisia joukkoja johtaneen Akkon kuvernööri Ahmad al-Džazzar Pašan Akkon piirityksen aikana. Akkon piiritys pitkittyi ja samalla ranskalaiset saivat tietää osmanien alaisten Damaskoksen ja Aleppon kuvernöörien johtamien armeijoiden lähestymisestä ranskalaisten selustaan. Kenraali Jean-Andoche Junotin joukot löivät saapuvat osmanijoukot Nasaretin taistelussa 5. huhtikuuta 1799, mutta Napoleon lähetti vielä kenraali Jean-Baptiste Kléberin johtaman osaston tukemaan häntä. Kléber saapui lähelle Taborinvuorta, jonne osmanien pääjoukot olivat leiriytyneet.

## Taistelu
Osmanien vahvuus oli noin 25&nbsp;000–30&nbsp;000 miestä. Heidän sotilaansa olivat kuitenkin kouluttamattomia ja kokemattomia. Kléberin johtamia ranskalaisia oli noin 2&nbsp;000. Osmanien ratsuväki havaitsi ranskalaisjoukot aamulla 16. huhtikuuta ja osmanit päättivät piirittää ranskalaiset. Kléber oli järjestänyt joukkonsa neliömuodostelmaan, mutta aloitti taistellen vetäytymisen paikalta. Yhteenoton kestettyä noin 10 tuntia ranskalaisten ammukset alkoivat käydä vähiin. Osmanien yllätykseksi paikalle saapui kuitenkin ranskalainen divisioona Napoleonin ja kenraali Louis André Bonin johtamana. Heidän johtamansa rynnäkkö johti osmanien joukkojen pakoon.

## Seuraukset
Taistelu oli voitto ranskalaisille, jotka olivat turvanneet selustansa Akkon piirityksen aikana. Napoleon päättyi kuitenkin lopulta luopumaan Akkon piirityksestä ja hän palasi Syyriasta takaisin Egyptiin ja myöhemmin Ranskaan.

## Lähteet
Peter Schickele

**Peter Schickele**, taiteilijanimi **P. D. Q. Bach** (17. heinäkuuta 1935 – 16. tammikuuta 2024) oli yhdysvaltalainen säveltäjä, muusikko ja humoristi. Hän oli klassisen koulutuksen saanut fagotisti. Hänen alter egonsa P. D. Q. Bach on J. S. Bachin suvun kuvitteellinen hulttiopoika. Schickele julkaisi Bachin nimellä klassisen musiikin parodia-albumeita. Hän esiintyi Bach-nimellä 1960-luvulta alkaen. Hänen vakava sävellystuotantonsa jäi Bach-huumorihahmon varjoon.

Schickele teki sovituksia Joan Baezille, sävelsi musikaaliin *[[Oh! Calcutta!]]* ja elokuvaan *[[Hiljainen pako]]*. Hänelle myönnettiin viisi Grammy-palkintoa.

## Lähteet

## Aiheesta muualla
Göran Pellfolk

**Stig Göran Pellfolk** (17. huhtikuuta 1949 Vaasa – 11. heinäkuuta 2025) oli suomalainen diplomi-insinööri ja yritysjohtaja, joka sai teollisuusneuvoksen arvonimen.

Pellfolk syntyi autonkuljettaja Frans Birger Pellfolkin ja Elin Helena Nyforsin perheeseen. Hän avioitui 1970 Britt-Inger Mattfolkin kanssa. Pellfolk tuli ylioppilaaksi Vasa svenska lyceumista 1968 ja valmistui rakennustekniikan diplomi-insinööriksi Teknillisestä korkeakoulusta 1973. Hän oli Oy Rakennustoimisto Konte Byggnadsbyrå Ab:n, vuodesta 1990 Oy Konte Ab, toimistoinsinööri 1974–1982 ja toimitusjohtaja 1982–2009 sekä yhtiön hallituksen jäsen, ja Lemminkäinen Talo Oy:n Länsi-Suomen aluejohtaja 2008–2009. Pellfolk toimi myös Tekniska Läroverket i Vasan lehtorina ja ja tuntiopettajana 1974–1982. Teollisuusneuvoksen arvonimen hän sai 2005. 

## Lähteet
Voland Partners

**Voland Partners** on vuonna 2021 perustettu Pääomasijoitusyhtiö. Perustajaosakkaita ovat Veera Sylvius ja Jyrki Laune sekä aiemmin Siili Solutionsissa työskennelleet Erkka Niemi ja Samuli Siljamäki.

Vuonna 2022 julkaistun ensimmäisen rahaston strategiana on sijoittaa suomalaisiin kannattavasti kasvaviin teknologiayhtiöihin. Rahastoon on sijoittanut perinteisten eläkeyhtiöiden ja muiden instituutioiden ohella liuta nimekkäitä teknologiayrittäjiä. Rahastosta on tähän mennessä tehty viisi sijoitusta: Cloud1 Oy (2022), Balanco Oy (2023), Flovi Oy (2023) (ent. Biila Solutions Oy), IQI Success Insuring Oy (2024) (ent. Profit Consulting Oy & Consultor Finland Oy), Luxid Group Oy (2024) ja Readpeak Oy (2025).

## Lähteet

## Aiheesta muualla
* Voland Partnersin verkkosivut
Gaston Tissandier

**Gaston Tissandier** (1843–1899) oli ranskalainen kemisti, meteorologi ja ilmapurjehtija. Hän oli 1864–1874 Pariisissa Union nationalen koelaboratorin johtajana. Tissandier teki ensimmäisen ilmapurjehdusmatkansa 1868 Calais’sta. Hänen muista ilmapurjehduksistaan ovat merkittäviä ensinnäkin se, jonka hän teki 1870 piiritetystä Pariisista, sekä hänen 1875 tekemänsä matka, jolloin hänen nousi 8&nbsp;600 metrin korkeuteen.

## Teokset
* *En ballon pendant le siége de Paris* (1871)
* *Les merveilles de la photographie* (1874)
* *Le grand ballon captif à vapeur de M. Henri Giffard* (1878)
* *Histoire de mes ascensions* (1878)
* *Observations météorologiques en ballon* (1879)
* *Histoire des ballons et des aéronautes célèbres* (1887–1889; 2 nid.).

## Lähteet

## Aiheesta muualla
Gabriel Garcia Xatart

**Gabriel Garcia Xatart** (s. 1. kesäkuuta 1988 Manresa) on espanjalainen jalkapallovalmentaja. Hän on toiminut vuodesta 2023 Ekenäs IF:n päävalmentajana. Ennen EIF:ää Xatart toimi TPS:n apuvalmentajana vuonna 2022.

## Lähteet
Roa

**Roa** on taajama Lunnerin kunnassa Akershusin läänissä Norjassa ja kuntansa hallinnollinen keskus. Taajaman pinta-ala on tasan yksi neliökilometri ja asukasluku 968 vuonna 2023. 

Lunner Rådhus, Sandsvegen 1, Roa, Lunner kommune.jpg|Lunnerin kunnantalo

## Lähteet

## Aiheesta muualla
Anne Hathaway (Shakespearen vaimo)

**Anne Hathaway** (1556 – 6. elokuuta 1623) oli englantilaisen runoilija, näytelmäkirjailija ja näyttelijä William Shakespearen vaimo. He menivät naimisiin vuonna 1582, jolloin Hathaway oli 26-vuotias ja Shakespeare 18-vuotias. Hän eli miehensä jälkeen seitsemän vuotta. Hänen elämästään tiedetään hyvin vähän, sekin pääasiassa muutamien lakiasiakirjoissa olevien viittausten perusteella. Hänen persoonallisuutensa ja suhteensa Shakespeareen ovat olleet monien historioitsijoiden ja kirjailijoiden spekuloinnin kohteena.

## Elämä
Anne Hathawayn uskotaan varttuneen Shotteryssä, Stratford-upon-Avonin länsipuolella sijaitsevassa kylässä Englannin Warwickshiressä.  Hänen oletetaan kasvaneen maalaistalossa, joka oli Hathawayn perheen koti ja joka sijaitsee Shotteryssa ja on nyt kylän tärkein turistikohde. Hänen isänsä Richard Hathaway oli maanviljelijä. Hän kuoli syyskuussa 1581 ja jätti tyttärelleen perinnöksi 6 £ 13s 4d (kuusi puntaa, kolmetoista shillingiä ja neljä penniä), mikä oli maksettava hänelle hänen hääpäivänään. Hänen isänsä testamentissa hänen nimensä mainitaan nimellä "Agnes", minkä vuoksi jotkut tutkijat uskovat, että hänestä tulisi kutsua "Agnes Hathaway".
Grua

**Grua** on taajama Lunnerin kunnassa Akershusin läänissä Norjassa. Taajaman pinta-ala on 0,8 neliökilometriä ja asukasluku 1&nbsp;587 vuonna 2023. Gruassa oli aiemmin kaivostoimintaa. Siellä louhittiin rautamalmia, sinkkiä ja lyijyä.  

Hadeland bergverksmuseum I.jpg|Lakkautetun Nyseterin kaivoksen yhteydessä sijaitsee Hadelandin kaivosmuseo.

## Lähteet

## Aiheesta muualla
Harestua

**Harestua** on taajama Lunnerin kunnassa Akershusin läänissä Norjassa. Taajaman pinta-ala on 1,5 neliökilometriä ja asukasluku 2&nbsp;475 vuonna 2023. 

Harestua hp.jpg|Harestuan pysäkki Gjøvikin radan varrella.

## Lähteet

## Aiheesta muualla
Lunner (taajama)

**Lunner** on taajama Lunnerin kunnassa Akershusin läänissä Norjassa. Taajaman pinta-ala on 0,9 neliökilometriä ja asukasluku 986 vuonna 2023. 
## Lähteet

## Aiheesta muualla
Marjatta Laosmaa

**Marjatta Clara Helena Laosmaa**, sukunimi aik. *Gestrin* (28. helmikuuta 1912 Tampere – 16. joulukuuta 2001) oli suomalainen arkkitehti.

Marjatan syntyessä hänen lapsuuden perheensä asui Tampereella Pikkupalatsissa. Hänen perheeseensä kuuluivat hänen äitinsä, arkkitehti Hilja Gestrin ja isänsä, liikemies-valokuvaaja Werner Mauritz Gestrin sekä nuorempi sisko Vappu Ilma Maurica. Vuonna 1924 perhe muutti asumaan Tampereen Keskustorin itälaidalla sijaitsevaan Sumeliuksen taloon, missä perhe asui 12 vuotta.

Laosmaa valmistui ylioppilaaksi vuonna 1931 Tampereen suomenkielisestä yhteiskoulusta. Hän valmistui diplomiarkkitehdiksi Suomen Teknillisestä korkeakoulusta vuonna 1938. Hän oli arkkitehdin urallaan aktiivinen Suomen Arkkitehtiliitto SAFA:n ja Suomen Naisarkkitehtien Yhdistyksen Architectan jäsen.

Marjatta Laosmaa avioitui vuonna 1939 arkkitehti Jermo Laosmaan kanssa, ja he saivat kolme lasta. He suunnittelivat arkkitehdin urillaan yhdessä muun muassa monia asuinrakennuksia. Yksi heidän tärkeimmistä töistään on Suomen meijerikoulutukselle historiallisesti merkittävän Hämeenlinnan meijerioppilaitoksen alkuperäinen kampus. Marjatta jatkoi itsenäisesti arkkitehdin uraansa puolisonsa Jermo Laosmaan kuoltua vuonna 1962. 

Laosmaa kuoli vuonna 2001. Hänet on haudattu Helsingissä Hietaniemen hautausmaalle.

## Rakennuksia
* Yksityisomisteinen, punatiilinen omakotitalo, Laivurinkatu 4, Porvoo 1951 
* Teresia ja Rafael Lönnströmin kotimuseo, Rauma 1942, Jermo Laosmaan kanssa 
* Asuinkerrostalo Kulmakatu 3b, Kruununhaka, Helsinki 1951, Jermo Laosmaan kanssa 
* Hämeenlinnan meijerioppilaitoksen kampus ja siihen liittyvä oppilasasuntola sekä opettajien asuinrakennus, Sairio, Hämeenlinna 1954, Jermo Laosmaan kanssa
* Hämeenlinnan meijerioppilaitoksen laajennus ja uusi oppilasasuntola, Sairio, Hämeenlinna 1965
* Parikkalan meijerin meijerirakennus sekä tämän yhteydessä olevat toimisto-asuinrakennus ja rivitalo 1959, yhdessä Jermo Laosmaan kanssa 
* Nurmeksen Juustola-meijeri 1962, yhdessä Jermo Laosmaan kanssa
* Nurmeksen meijerin työntekijöiden asuinrakennus Kynsiniemenkadulla 1960, yhdessä Jermo Laosmaan kanssa 
* Lapinlahden Osuusmeijerin alue 1950–1960, missä suunnittelijoina työskenteli lisäksi Jermo Laosmaa, Matti K. Mäkinen ja Kaarina Löfström.

## Lähteet

## Aiheesta muualla
GENi: Marjatta Clara Helena Laosmaa (Gestrin) (1912 - 2001) https://www.geni.com/people/Marjatta-Clara-Helena-Laosmaa/6000000086539235036
Maastomerkin väärennys

**Maastomerkin väärennys** () on Suomen rikoslain 33 luvun 5 pykälässä rangaistavaksi määrätty teko, jossa maastomerkki hävitetään tai sitä muutetaan luvattomasti tarkoituksena maasto-olosuhteiden todistamisen vaikeuttaminen. Esimerkkejä maastomerkin väärennyksestä ovat veden korkeusmerkin siirtäminen tai rajalinjan merkintöjen muuttaminen. Maastomerkin väärennyksestä voidaan tuomita sakkoon tai enintään kahden vuoden vankeusrangaistukseen.
## Lähteet
M/S Nordnes

**M/S Nordnes** on alankomaalaisen Van Oord Marine Services -varustamon rahtialus. Se siirtyi varustamon omistukseen vuonna 2008. Tätä ennen se tunnettiin nimellä **M/S Rocknes**, kunnes se kaatui Norjan rannikolla Bergenin edustalla 19. tammikuuta 2004. Onnettomuudessa kuoli 18 miehistön jäsentä ja laivasta vuotanut öljy saastutti kymmeniä kilometrejä merenrantaa. Aluksen omisti tuolloin saksalainen Reederei Hans-Jürgen Hartmann -varustamo, ja se kulki Antigua ja Barbudan lipun alla. Borgartingin laamanninoikeuden mukaan onnettomuuden aiheuttivat todennäköisesti navigointivirhe, lastaussääntöjen rikkominen ja huono näkyvyys komentosillalta.

Rocknes brattholmen.jpg|M/S *Rocknes* kaatuneena tammikuussa 2004.

## Lähteet

## Aiheesta muualla
Tert-butyyliperbentsoaatti

**Tert-butyyliperbentsoaatti** tai **tert-butyyliperoksibentsoaatti** (C11H14O3) on orgaanisiin peroksideihin kuuluva aromaattinen orgaaninen yhdiste. Yhdistettä voidaan käyttää esimerkiksi radikaali-initiaattorina tai hapettimena muiden yhdisteiden valmistuksessa.

## Ominaisuudet, valmistus ja käyttö
Huoneenlämpötilassa tert-butyyliperbentsoaatti on väritöntä tai kellertävää nestettä. Yhdiste ei liukene veteen, mutta liukenee useisiin orgaanisiin liuottimiin, esimerkiksi dietyylieetteriin, etyyliasetaattiin ja hiilivetyihin. Tert-butyyliperbentsoaatti on voimakas hapetin ja reaktio voi olla kiivas. Yhdiste reagoi voimakkaiden nukleofiilien kuten Grignard-reagenssien kanssa tert-butyylieettereiksi.

Tert-butyyliperbentsoaattia valmistetaan bentsoyylikloridin ja tert-butyylihydroperoksidin reaktiolla emäksisissä oloissa.
:

Tert-butyyliperbentsoaattia käytetään radikaali-initiaattorina esimerkiksi polyeteenin, polystyreenin ja polyakrylaattien valmistuksessa sekä polyesterihartsien kovetusreaktioissa. Orgaanisen kemian synteeseissä sitä käytetään niin kutsutussa muun muassa Kharasch–Sosnovsky-reaktiossa hapettamaan alkeeneja allyylialkoholeiksi tai hapettamaan oksatsoliiineja oksatsoleiksi tai tiatsoliiineja tiatsoleiksi.

## Lähteet
Ruslan Aisin

**Ruslan Aisin** (, s. 22. huhtikuuta 1980, Uljanovsk) on tataaritaustainen venäläinen politologi ja toimittaja. Ukrainan sotaa kritisoinut Aisin on asetettu Venäjän oikeusministeriön toimesta "ulkomaisten agenttien listalle". Aisin keskittyy vahvasti tataarien ja muiden vähemmistökansojen asemaan Venäjällä. Aisin on ottanut myös kantaa muun muassa talousasioihin sosialistisesta näkökulmasta. Aisin "kunnioittaa syvästi" Vladimir Leniniä, jonka ansiosta Tatarstanin tasavalta (silloinen ASNT) perustettiin. Aisin valmistui vuonna 2003 Kazanin yliopiston tiedekunnasta.

Aisin on vuonna 2012 perustetun *Poistine* -lehden päätoimittaja. Sen tavoitteena on "kohdata älyllisesti olemassa oleva sortojärjestelmä ja globaali epäoikeudenmukaisuus, vastustaa uusliberaalista taloudellista ja poliittista lähestymistapaa sekä etsiä samalla uutta perustaa eri kansallisuuksiin kuuluville ihmisille". Lehdellä on myös Youtube -kanava.

## Lähteet

## Aiheesta muualla
* Ruslan Aisin - artikkeleita
* Poistine
* Poistine, Youtube
Lunnerin kirkko

**Lunnerin kirkko** () on Lunnerin kunnassa Akershusin läänissä Norjassa sijaitseva kirkko. Se rakennettiin 1100-luvulla. Kirkkoa muutettiin 1700-luvulla purkamalla torni ja osa rakennuksesta ja korvaamalla ne puisilla. Samalla siitä tehtiin ristikirkko.
## Lähteet

## Aiheesta muualla
Gjøvikin rata

**Gjøvikin rata** () on Norjan rataverkkoon kuuluva rautatie, joka kulkee Oslosta Gjøvikiin. Rata avattiin vuonna 1902 ja sähköistettiin 1963. Sen pituus on 123,5 kilometriä.
## Kuvia

Jaren train station, Gran, Norway, 2008-06-06.jpg|Jarenin rautatieasema
Grefsen-stasjon.jpg|Grefsenin rautatieasema
Gjoevik Railway Station.jpg|Gjøvikin rautatieasema (Paul Due, 1902)
20210802 GreenCargo.jpg|Tavarajuna ohittaa Sandermosenin aseman

## Lähteet

## Aiheesta muualla

* Jernbanedirektoratet
Madboiali

**Madboiali ** (oik. **Alioune Dia**) on suomalainen rap, r’n’b ja afropop -artisti.

Hän julkaisi ensimmäisen albuminsa *Mielentila* syyskuussa 2020 omakustanteisesti.

Myöhemmin Madboiali sai levytyssopimuksen Warner Music Finlandilta. 
Toinen albumi *22* julkaistiin 27. toukokuuta 2022. Albumilla olivat mukana myös Blacflaco, Yeboyah, Jami Faltin ja Stafa. Siltä julkaistiin ennalta singlet *En mä tiiä* (feat. Blacflaco), *Aquafina* ja *Paranoia*. Hän esiintyi kesällä 2022 mm. Weekend-festivaaleilla ja Blockfesteillä.

## Rikokset

Tammikuussa 2024 Itä-Uudenmaan käräjäoikeus tuomitsi Madboialin viidestä törkeästä huumausainerikoksesta ja yhdestä ampuma-aserikoksesta kymmenen vuoden vankeuteen. Rikosvyyhdissä oli syytettynä kuusi henkilöä, joista kaksi vapautettiin kokonaan syytteistä. Käräjäoikeuden tuomio ei ole lainvoimainen.

Dia oli yhdessä toisen tuomitun kanssa levittänyt noin seitsemän kilogrammaa kokaiinia, josta hänet tuomittiin 420 000 euron korvauksiin. Toisen syyte­kohdan mukaan Dia oli kahden muun tuomitun kanssa pitänyt hallussaan noin 15 kilogrammaa kokaiinia, josta he ovat levittäneet noin yhdeksän kilo­grammaa. Kuusi kiloa kokaiinia taka­varikoitiin asunnosta lokakuussa 2023. Tästä tekijät tuomittiin korvaamaan valtiolle 543 600 euroa. Lisäksi Dia oli yhdessä kahden muun tuomitun kanssa pitänyt hallussaan ja levittänyt noin 30 kiloa marihuanaa, myöhemmin kymmenen kiloa ja kolmannella kerralla yli 50 kiloa. Syyttäjä piti huumausaine­rikoksia törkeinä. Lisäksi Dia oli yhdessä kahden muun tuomitun kanssa pitänyt hallussaan laittomasti kahta toiminta­kuntoista pistoolia sekä 30 kappaletta patruunoita.

## Viitteet
Ševtšenkon piiri (Harkova)

**Ševtšenkon piiri** () on yksi Ukrainan Harkovan yhdeksästä hallinnollisesta piiristä (kaupunkipiiristä). Ševtšenkon piiri käsittää Harkovan keskustasta pohjoiseen ulottuvan sektorin.

Naapureina ovat Harkovan H’olodna Horan piiri lounaassa ja Kiovan piiri idässä. Ševtšenkon piirin pohjoispuolella on Harkovan piiriä, johon koko Harkovan kaupunkikin on kuulunut kesästä 2020 lähtien.

Ševtšenkon piiri on perustettu vuonna 1932 ja sen pinta-ala on 62 neliökilometriä. Piirissä oli noin 229&nbsp;200 asukasta (vuonna 2001?). Vuonna 1989 piirin väkiluku oli 259&nbsp;587.

Piirin aiempi nimi oli **Dzeržinskin piiri** (), eli piiri oli aiemmin nimetty Tšekan johtajan Feliks Dzeržinskin mukaan. Vuonna 2016 piiri nimettiin uudelleen Taras Ševtšenkon mukaan osana Ukrainan pyrkimystä vapautua kommunismin ajan perinnöstä.

Piirissä sijaitsevat muun muassa:
* Harkovan metron asemat: Istorytšnyi muzei - Maidan Konstytutsiji, Deržprom - Universytet, Naukova, Botanitšnyi sad, 23 Serpnja, Oleksijivska, Peremoha
* Pokrovan katedraali
* Uspenskin katedraali
* Harkovan eläintarha
* Deržprom
* Harkovan kansallinen yliopisto
* Harkovan kansallinen radioelektroniikan yliopisto

## Lähteet

## Aiheesta muualla

* Ševtšenkon piirin rajat Open Street Map -kartalla
Ivan Moody (säveltäjä)

**Ivan Moody** (1964 – 18. tammikuuta 2024) oli brittiläis-portugalilainen säveltäjä, musiikkitieteilijä ja Konstantinopolin ekumeenisen patriarkaatin pappi.

Moody opiskeli musiikkia ja teologiaa Lontoossa, Joensuussa ja Yorkissa. Tohtorin arvon hän sai Yorkin yliopistosta, jossa hänelle opettivat sävellystä Brian Dennis, John Tavener ja William Brooks. Moody toimi kirkkomusiikin professorina Itä-Suomen yliopistossa. Hän työskenteli myös Saint Vladimir's Orthodox Theological Seminaryn Hengellisten taiteiden instituutissa New Yorkissa. Portugalissa Moody työskenteli tutkijana ja hallituksen jäsenenä Universidade Nova de Lisboan CESEM:ssa. Hän oli International Orthodox Theological Associationin musiikkikomiotean puheenjohtaja. Hänet valittiin vuonna 2021 International Society for Orthodox Church Musicin (ISOCM) puheenjohtajaksi. Moody toimitti ISOCM:n lehteä ja kuului *[[Revista Portuguesa de Musicologia]]n* toimituskuntaan.

Moodyn sävellyksiin kuuluivat *Passion and Resurrection* (1992), englanninkielinen *[[Akatistos]]*-versio (1998) ja *Qohelet* (2013). Moody sävelsi myös muun muassa suomenkielisen vigiliamusiikin sekä konsertot pianolle, sellolle, nokkahuilulle, kontrabassolle ja alttoviululle. Hän kirjoitti teoksen *Modernism and Orthodox Spirituality in Contemporary Music* (2014) ja lukuisia artikkeleita muun muassa hengellisen musiikin aiheista. Moody perehtyi Serbian ja Bulgarian musiikkiin sekä aikansa säveltäjien, kuten Henryk Góreckin, Sofija Gubaidulinan, Arvo Pärtin, Alfred Schnittken ja John Tavenerin musiikkiin. Hänen musiikkiaan on julkaistu levytettynä monilla eri levymerkeillä. Häneltä tilasivat teoksia muun muassa BBC ja Grupo de Música Contemporânea de Lisboa. Moodyn musiikin esittäjiin ja levyttäjiin ovat kuuluneet myös Cappella Romana, Ars Nova Copenhagen, English Chamber Choir ja Raschèr-saksofonikvartetti.

## Lähteet
Hedelmys

**Hedelmys** on lohkohedelmän lohko. Nämä lohkot irtaantuvat hedelmän kypsyttyä. Esimerkiksi koirankielellä (*Cynoglossum officinale*) hedelmykset ovat muodoltaan puikeita, koveria ja piikikkäitä. Peltokurjennokan (*Erodium cicutarium*) hedelmys taas on myötäkarvainen. Sarjakukkaiskasveilla hedelmykset ovat joskus pitkulaisia. Jos lohkohedelmä on kotamainen, se aukeaa lopulta yläpäästä kokonaan. 

## Lähteet
Asemapäällikön talo

**Asemapäällikön talo** on vuonna 1912 valmistunut Lahdessa sijaitseva asuintalo, joka rakennettiin Albert Leideniuksen piirustusten pohjalta. Talon malli perustuu Valtionrautateiden arkkitehdin Bruno Granholmin vuonna 1906 tekemään suunnitelmaan. Talo on hirttä, ja siinä on lautavuoraus. Arkkitehtuuriltaan se edustaa puujugendia.

Tutkija Riitta Niskanen kirjoittaa Lahden rakennushistoriallisessa selvityksessä, että ”Asemapäällikön talo ja puisto ovat arvokas muisto Lahden kehitykseen ratkaisevasti vaikuttaneen rautatien alkuajoista”.

## Lähteet

## Aiheesta muualla
* Asemapäällikön talo Häme-Wikissä
Alaska Airlinesin lento 1282

**Alaska Airlinesin lento 1282** oli Alaska Airlinesin Yhdysvaltain maansisäinen reittilento Portlandin kansainväliseltä lentoasemalta Ontarion kansainväliselle lentoasemalle Kaliforniaan. 5. tammikuuta 2024 lentoa operoineen Boeing 737 MAX 9 -tyyppisen lentokoneen valinnaisen hätäuloskäynnin peittänyt suojarakenne irtosi kesken lennon noin 4&nbsp;800 metrin korkeudessa. Kone palasi ja teki hätälaskun Portlandiin, eikä onnettomuus vaatinut kuolonuhreja.

## Lento
Lentokone oli malliltaan Boeing 737 MAX 9, sarjanumeroltaan 67501. Se oli ollut lentoyhtiöllä marraskuusta 2023 lähtien.

Lento lähti Portlandin lentoaseman kiitotieltä 28L. National Transportation Safety Boardin lausunnon mukaan koneesta katosi paineistus kello 17.12.33, ja happinaamarit putosivat sekuntia myöhemmin. Kello 17.13 kone laskeutui noin 3&nbsp;000 metriin ja alkoi kääntyä vasemmalle. Matkustamon paineistus oli noin 72 kilopascalia. Kone laskeutui Portlandin lentoasemalle kello 17.26.

## Jälkiseuraukset
Tapaus on tutkinnan alla. NTSB tiedotti 8. tammikuuta tutkivansa lentoarvotallentimen tiedot sekä pyytävänsä apua Boeingilta. Koneen vasemmalta puolelta irronnut ovi löydettiin Portlandista yksityishenkilön pihasta. Tapauksen seurauksena kaikki Yhdysvaltain alueella tai yhdysvaltalaisen lentoyhtiön nimissä operoivat MAX 9 -malliset lentokoneet määrättiin lentokieltoon toistaiseksi.

## Lähteet